রাজশ্রী দেশপাণ্ডে

রাজশ্রী দেশপাণ্ডে হচ্ছেন ভারতের একজন অভিনেত্রী। ২০১৫ সালে মুক্তিপ্রাপ্ত চলচ্চিত্র এ্যাংরি ইন্ডিয়ান গডেসেসএ তিনি অভিনয় করে মূল পরিচিতি পেয়েছিলেন। এরপর তিনি 'সেক্সি দুর্গা' নামের একটি চলচ্চিত্রে অভিনয় করেন যেটি ভারতে অনেক সাড়া জাগায়। ব্রিটিশ ক্রাইম ড্রামা ম্যাক মাফিয়াতে তিনি মঞ্জু চরিত্রে অভিনয় করেছেন। ওয়েব সিরিজ স্যাক্রেড গেমসএ সুভদ্রা চরিত্রে তার অভিনয় ছিলো বেশ প্রশংসনীয়। তিনি আরো ওয়েব সিরিজে কাজ করেছেন। রাজশ্রী দেশপাণ্ডে মহারাষ্ট্র প্রদেশের ঔরঙ্গাবাদে জন্মগ্রহণ করেছিলেন, তার বাবা-মা দুজনেই নির্মাণ শ্রমিক ছিলেন। তিন ভাইবোনের মধ্যে রাজশ্রী সবচেয়ে ছোট। তিনি আইন নিয়ে মহারাষ্ট্র প্রদেশের একটি ডিগ্রী কলেজে অধ্যায়ন করেছিলেন। মুম্বাইতে তিনি চলচ্চিত্রে অভিনয়ের ব্যাপারে ছোটো খাটো প্রশিক্ষণ নিয়েছিলেন। রাজশ্রী তার চলচ্চিত্র কর্মজীবন আমির খান অভিনীত চলচ্চিত্র তালাশ (২০১২) এর মাধ্যমে করেছিলেন, তিনি প্রিয়া নামের একটি ছোটো চরিত্রে ছিলেন। এরপর তিনি টেলিভিশন নাটকে অভিনয় করেন, সনি টিভিতে এবং কালার্স টিভিতে। এরপর তিনি সালমান খান অভিনীত কিক এ অভিনয় করেন এবং ২০১৫ সালে হারাম নামের একটি মালয়ালম ভাষার চলচ্চিত্র মুক্তি পায় যেটাতে তিনি দ্বৈত ভূমিকায় ছিলেন। ২০১৫ সালে তিনি এ্যাংরি ইন্ডিয়ান গডেসেস নামের একটি নারীবাদী চলচ্চিত্রে অভিনয় করেছিলেন যেই চলচ্চিত্রটি তাকে আসল অভিনেত্রীর মর্যাদায় প্রতিষ্ঠিত করেছিলো, চলচ্চিত্রটিতে তিনি একটি কাজের বুয়ার চরিত্রে অভিনয় করেছিলেন। টরোন্টো আন্তর্জাতিক চলচ্চিত্র উৎসবে এই নারীবাদী চলচ্চিত্রটি প্রথম রানার আপ হয়েছিলো, এছাড়াও চলচ্চিত্রটি রোম চলচ্চিত্র উৎসবে পিপলস চয়েস এ্যাওয়ার্ড জেতে। ২০১৭ সালের মালয়লাম চলচ্চিত্র সেক্সি দূর্গাতে রাজশ্রী মুখ্য ভূমিকায় অভিনয় করেন। চলচ্চিত্রটি নেদারল্যান্ডসের রোটেরডাম চলচ্চিত্র উৎসবে হিভোস টোগার এ্যাওয়ার্ড জিতেছিলো। ২০১৮ সালের জানুয়ারীতে রাজশ্রী ব্রিটিশ ক্রাইম ড্রামা ম্যাকমাফিয়াতে অভিনয় করেন। তিনি ওয়েবসিরিজ স্যাক্রেড গেমসএ অভিনয় করেন, যেটা অনুরাগ কাশ্যপ দ্বারা পরিচালিত ছিলো। রাজশ্রী সুভদ্রা চরিত্রে অভিনয় করেছিলেন যেটি ছিলো নওয়াজুদ্দীন সিদ্দিকীর অভিনয় করা গণেশ গায়তোন্ডে চরিত্রের পত্নীর চরিত্র, তিনি ভালোই প্রশংসিত হয়েছিলেন চরিত্রটিতে অভিনয়ের জন্য। ভারতীয় উর্দু লেখিকা ইসমত চুগতাইের চরিত্রে তিনি মন্তো চলচ্চিত্রে (২০১৮ তেই মুক্তি পায়) অভিনয় করেন যেটি ছিলো নন্দিতা দাস নির্মিত চলচ্চিত্র। স্যাক্রেড গেমসে কাহিনীর প্রয়োজনে তাকে তার বক্ষ অনাবৃত করতে হয় এবং ফলশ্রুতিতে তিনি সমালোচনার মুখে পড়েছিলেন কারণ তার স্তনদ্বয় ক্যামেরার সামনে সত্যিসত্যি প্রদর্শিত হয়েছিলো, তিনি সমালোচনার জবাবে নিজেকে একজন পেশাদার অভিনেত্রী হিসেবে উল্লেখ করে বলেছিলেন তিনি তার স্তন দেখিয়ে কোনো ভুল কাজ করেননি। "Rajshri Deshpande"। IMDb। সংগ্রহের তারিখ ২০১৮-০১-১৯।  "Female Idol Blog Series – A Rendezvous With Rajshri Deshpande"। WMF (ইংরেজি ভাষায়)। ২০১৮-০১-২০ তারিখে মূল থেকে আর্কাইভ করা। সংগ্রহের তারিখ ২০১৮-০১-১৯।  Kagti, Reema (২০১২-১১-৩০), Talaash, Aamir Khan, Kareena Kapoor Khan, Rani Mukerji, সংগ্রহের তারিখ ২০১৮-০১-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshri Deshpande"। outlookindia.com/। সংগ্রহের তারিখ ২০১৮-০১-১৯।  "'Angry Indian Goddesses' wins runner-up award at TIFF"। The Indian Express (ইংরেজি ভাষায়)। ২০১৫-০৯-২১। সংগ্রহের তারিখ ২০১৮-০১-১৯।  "Rome Film Fest: 'Angry Indian Goddesses' Wins People's Choice Award"। The Hollywood Reporter (ইংরেজি ভাষায়)। সংগ্রহের তারিখ ২০১৮-০১-১৯।  "Sasidharan's Sexy Durga wins a coveted award at Rotterdam Film Festival"। hindustantimes.com/ (ইংরেজি ভাষায়)। ২০১৭-০২-০৬। সংগ্রহের তারিখ ২০১৮-০১-১৯।  Lookhar, Mayur। "Nawazuddin Siddiqui, Rajshri Deshpande make digital debut in McMafia"। Cinestaan। ২০১৮-০১-১৯ তারিখে মূল থেকে আর্কাইভ করা। সংগ্রহের তারিখ ২০১৮-০১-১৯।  "Sacred Games actor Rajshri Deshpande defends sex scenes: I am not dancing to a derogatory song"।  "S Durga Actor Rajshri Deshpande All Set to Shake off Her Small Town Days"। News18। সংগ্রহের তারিখ ২০১৮-০১-১৯।  "India Netflix actor Rajshri Deshpande 'disgusted by porn star label'"।  Iyengar, Shriram। "Ismat Chughtai is in me: Rajshri Deshpande on playing the fearless feminist in Manto"। Cinestaan। ২০১৮-০১-২০ তারিখে মূল থেকে আর্কাইভ করা। সংগ্রহের তারিখ ২০১৮-০১-১৯।  Official Site ওয়েব্যাক মেশিনে আর্কাইভকৃত ২৮ জুলাই ২০১৮ তারিখে ইন্টারনেট মুভি ডেটাবেজে রাজশ্রী দেশপাণ্ডে (ইংরেজি)